עונת 1984/1985 ב-NBA

עונת 1984/1985 היא העונה ה-39 של ליגת ה-NBA. העונה הסתיימה עם זכייתה התשיעית של לוס אנג'לס לייקרס בתואר האליפות, לאחר שבסדרת הגמר ניצחה את בוסטון סלטיקס בתוצאה 4–2. כרים עבדול-ג'באר זכה בתואר ה-MVP של סדרת הגמר בפעם השנייה בקריירה, בגיל 38, ובכך הפך לשחקן המבוגר ביותר לזכות בפרס. החל מעונה זו שוחק גמר הפלייאוף לפי מבנה 2-3-2, (הקבוצה בעלת יתרון הביתיות אירחה את משחקים 1, 2, 6 ו-7 והיריבה את משחקים 3, 4 ו-5), אך החל מגמר 2014 בוטלה שיטה זו והגמר עבר למבנה 2–2–1–1–1 כמו שאר סדרות הפלייאוף. בתואר ה-MVP של העונה הסדירה זכה לארי בירד בעונה השנייה ברציפות. בתחילת העונה עברה קבוצת "סן דייגו קליפרס" ללוס אנג'לס ושינתה את שמה ללוס אנג'לס קליפרס.

דראפט 1984
ממוזער|שמאל|האקים אולאג'ואן, הבחירה הראשונה בדראפט 1984
דראפט 1984, שהתקיים ב-19 ביוני 1984 במדיסון סקוור גארדן שבניו יורק, נחשב בעיני רבים כאחד הדראפטים האיכותיים ביותר בתולדות ה-NBA, לצד דראפט 1996 ודראפט 2003. יוסטון רוקטס זכתה בבחירה הראשונה בפעם השנייה ברציפות, וניצלה אותה כדי לבחור את האקים אולאג'ואן שזכה בתואר ה-MVP של העונה הסדירה בעונת . בבחירה השנייה בחרה פורטלנד טרייל בלייזרס את סם בואי, שנחשב לאחת הבחירות הגרועות בתולדות הדראפט, בעיקר מכיוון שפורטלנד פספסה הזדמנות לבחור את מייקל ג'ורדן שנבחר מיד אחריו על ידי שיקגו בולס. במהלך הקריירה זכה ג'ורדן חמש פעמים בתואר ה-MVP של העונה הסדירה והוביל את הבולס לשש אליפויות NBA. בבחירה הרביעית נבחר סם פרקינס, ששיתף פעולה עם מייקל ג'ורדן באוניברסיטת קרוליינה הצפונית ועזר לה לזכות בתואר אליפות המכללות בשנת 1982. בבחירה החמישית בחרה פילדלפיה 76' את צ'ארלס בארקלי, ה-MVP של עונת . ג'ון סטוקטון, אשר מוביל את רשימת מוסרי האסיסטים ואת רשימת החוטפים של ה-NBA, נבחר בבחירה ה-16 על ידי יוטה ג'אז. בבחירה ה-131 נבחר אוסקר שמידט, שנחשב לאחד השחקנים הטובים אי פעם שלא שיחקו בליגת ה-NBA. אולאג'ואן, ג'ורדן, בארקלי, סטוקטון ושמידט הם חברי היכל התהילה של הכדורסל. שחקנים בולטים אחרים שנבחרו בדראפט 1984 כוללים את אלווין רוברטסון (בחירה שביעית), אוטיס ת'ורפ (9), קווין ויליס (11), ג'רום קרסי (46) וריק קרלייל (70).

להלן רשימת נבחרי הסיבוב הראשון (מתוך עשרה סיבובים):

אולסטאר 1985
משחק האולסטאר נערך ב-10 בפברואר 1985 באינדיאנפוליס, אינדיאנה.
המאמנים במשחק היו קיי סי ג'ונס מבוסטון סלטיקס ופט ריילי מלוס אנג'לס לייקרס. חמישיית המזרח כללה את אייזיאה תומאס, מייקל ג'ורדן, ג'וליוס אירווינג, לארי בירד ומוזס מלון, וחמישיית המערב כללה את מג'יק ג'ונסון, ג'ורג' גרווין, אדריאן דאנטלי, כרים עבדול-ג'באר ורלף סמפסון, שזכה בתואר ה-MVP של משחק האולסטאר לאחר שקלע 24 נקודות. במשחק עצמו ניצחה קבוצת המערב בתוצאה 140–129.

טבלת העונה הסדירה
ממוזער|שמאל|220px|מייקל ג'ורדן, רוקי העונה
 מזרח # קבוצה ניצחונות הפסדים אחוז ניצחונות פער מהמובילה1 בוסטון סלטיקס*  63  19  0.768  –2 מילווקי באקס*  59  23  0.720  43 פילדלפיה 76'*  58  24  0.707  54 דטרויט פיסטונס*  46  36  0.561  175 ניו ג'רזי נטס*   42  40  0.512  216 וושינגטון בולטס*  40  42  0.488  237 שיקגו בולס*  38  44  0.463  258 קליבלנד קאבלירס*   36  46  0.439  27 9אטלנטה הוקס   34  48  0.415  2910ניו יורק ניקס   24  58  0.293  3911אינדיאנה פייסרס   22  60  0.268  41
 מערב # קבוצה ניצחונות הפסדים אחוז ניצחונות פער מהמובילה1 לוס אנג'לס לייקרס*  62  20  0.756  –2 דנוור נאגטס*  52  30  0.634  103 יוסטון רוקטס*  48  34  0.585  144 דאלאס מאבריקס*  44  38  0.537  185 פורטלנד טרייל בלייזרס*  42  40  0.512  206 יוטה ג'אז*  41  41  0.500  217 סן אנטוניו ספרס*   41  41  0.500  218 פיניקס סאנס*  36  46  0.439  269סיאטל סופרסוניקס  31  51  0.378  3110לוס אנג'לס קליפרס  31  51  0.378  3111קנזס סיטי קינגס  31  51  0.378  3112גולדן סטייט ווריורס  22  60  0.268  40
*כוכבית מסמנת קבוצה שהעפילה לפלייאוף.

מובילי הקטגוריות הסטטיסטיות
 קטגוריה  שחקן  קבוצה  ערך נקודות למשחק  ברנרד קינג  ניו יורק ניקס  32.9 ריבאונדים למשחק  מוזס מלון  פילדלפיה 76'  13.1 אסיסטים למשחק  אייזיאה תומאס  דטרויט פיסטונס  13.9 חטיפות למשחק  מייקל ריי ריצ'רדסון  ניו ג'רזי נטס  3.0 חסימות למשחק  מארק איטון  יוטה ג'אז  5.6 אחוזים מהשדה  ג'יימס דונלדסון  לוס אנג'לס קליפרס  63.7% אחוזים לשלוש  ביירון סקוט  לוס אנג'לס לייקרס  43.3% אחוזים מקו העונשין  קייל מייסי פיניקס סאנס  90.7% נקודות מדד  לארי בירד  בוסטון סלטיקס  26.5

פרסים
ממוזער|שמאל|220px|לארי בירד, ה-MVP של העונה הסדירה
 MVP של העונה הסדירה - לארי בירד, בוסטון סלטיקס
 שחקן ההגנה של העונה - מארק איטון, יוטה ג'אז
 רוקי העונה - מייקל ג'ורדן, שיקגו בולס
 השחקן השישי של העונה - קווין מקהייל, בוסטון סלטיקס
 מאמן העונה - דון נלסון, מילווקי באקס
 מנהל העונה - וינס בורילה, דנוור נאגטס
 גביע האזרחות - דן איסל, דנוור נאגטס

חמישיות העונה
 החמישייה הראשונה החמישייה השנייה אייזיאה תומאס (דטרויט פיסטונס)  סידני מונקריף (מילווקי באקס) מג'יק ג'ונסון (לוס אנג'לס לייקרס)  מייקל ג'ורדן (שיקגו בולס) ברנרד קינג (ניו יורק ניקס)  טרי קאמינגס (מילווקי באקס) לארי בירד (בוסטון סלטיקס)  רלף סמפסון (יוסטון רוקטס) מוזס מלון (פילדלפיה 76')  כרים עבדול-ג'באר (לוס אנג'לס לייקרס)

חמישיות ההגנה
 החמישייה הראשונה החמישייה השנייה מוריס צ'יקס (פילדלפיה 76')  דניס ג'ונסון (בוסטון סלטיקס) סידני מונקריף (מילווקי באקס)  טי אר דאן (דנוור נאגטס) מייקל קופר (לוס אנג'לס לייקרס)  דני וריינס (סיאטל סופרסוניקס) פול פרסי (מילווקי באקס)  בובי ג'ונס (פילדלפיה 76') מארק איטון (יוטה ג'אז)  האקים אולאג'ואן (יוסטון רוקטס)

חמישיית הרוקיז
 מייקל ג'ורדן (שיקגו בולס)
 צ'ארלס בארקלי (פילדלפיה 76')
 סם פרקינס (דאלאס מאבריקס)
 סם בואי (פורטלנד טרייל בלייזרס)
 האקים אולאג'ואן (יוסטון רוקטס)

פלייאוף 1985
סגל האלופה, לוס אנג'לס לייקרס: כרים עבדול-ג'באר, מג'יק ג'ונסון, ג'יימס וורת'י, ביירון סקוט, מייקל קופר, בוב מקאדו, קורט רמביס, מייק מגי, לארי ספריגס, מיץ' קופצ'אק, רוני לסטר וצ'אק נוויט (ג'מאל וילקס נכלל בסגל אך לא השתתף בפלייאוף).מאמן ראשי: פט ריילי.

קישורים חיצוניים

הערות שוליים

1984/1985
NBA
NBA
קטגוריה:1984 בארצות הברית
קטגוריה:1985 בארצות הברית